S-5231/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. september 2023, á hendur S-kk-þgf V-kk-þgf S-kk-þgf, kt. [...], [...], fyrir eftirtalin fíkniefnalagabrot, með því að hafa:

I.

Aðfaranótt miðvikudagsins 13. apríl 2022, á heimili sínu að [...] í Reykjavík, haft í vörslum sínum í sölu- og dreifingarskyni, 2,2 grömm af amfetamíni, 1,2 grömm af hassi, 2.321,15 grömm af kannabislaufum, 385 grömm af maríhúana, 2,62 grömm af MDMA og 23,14 grömm af MDMA kristöllum, sem lögregla fann við leit í húsnæðinu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

II.

Aðfaranótt mánudagsins 1. ágúst 2022, á heimili sínu að [...] í Reykjavík, haft í vörslum sínum, 12,34 grömm af amfetamíni, 9,36 grömm af maríhúana og 0,46 grömm af MDMA kristöllum, sem lögregla fann við leit í húsnæðinu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

III.

Fimmtudaginn 29. desember 2022, á heimili sínu að [...]í Reykjavík, haft í vörslum sínum samtals 21,91 grömm af amfetamíni, sem lögregla lagði hald á við leit í húsnæðinu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 36,45 grömmum af amfetamíni, 1,2 grömmum af hassi, samtals 394,36 grömmum af maríhúana, 2.321,15 grömm af kannabislaufum, samtals 23,6 grömmum af MDMA kristöllum og 2,62 grömmum af MDMA samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, með síðari breytingum. Einnig er krafist upptöku á samtals 30.000 krónum í reiðufé, sem hald var lagt á samkvæmt 7. mgr. 5. gr. laga nr. 65/1974, sbr. 1. mgr. 69. gr. b. almennra hegningarlaga nr. 19/1940, en fjármunirnir eru ætlaður ágóði af sölu ólöglegra fíkniefna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Undir meðferð málsins féll ákæruvaldið frá þeim hluta ákæruliðar I að vörslur á 2,2 gaf amfetamíni, 1,2 gaf hassi, 2,62 gaf MDMA og 23,14 g MDMA kristöllum hafi verið í sölu- og dreifingarskyni.

Ákærði er fæddur í [...]. Samkvæmt framlögðu sakavottorði, dagsettu 31. ágúst 2023, á ákærði nokkurn sakaferil að baki. Ákærði gekkst undir greiðslu sekta með lögreglustjórasáttum dags.21. maí 2015, 12. júnís. á. og 11. október 2016 fyrir brot gegn lögum um ávana- og fíkniefni nr. 65/1974. Með dómi Héraðsdóms Reykjavíkur [...]2018 var ákærði dæmdur til greiðslu fésektar vegna brota gegn lögum um ávana- og fíkniefni. Með dómi Héraðsdóms Reykjavíkur [...]2021 var ákærða ger tað sæta fangelsi í 3 mánuði vegna brota gegn lögum um ávana- og fíkniefni, en refsingin var skilorðsbundin til tveggja ára. Þá var ákærði dæmdur til að sæta fangelsi í sex mánuðimeð dómi Héraðsdóms Reykjavíkur þann [...]2022, meðal annarsfyrir brot gegn lögum um ávana- og fíkniefni. Var sá dómur hegningarauki við framangreindan dóm frá [...]2021, en refsingin var skilorðsbundin til tveggja ára. Að öðru leyti hefur sakaferill ákærða ekki þýðingu við úrlausn málsins.

Brot ákærða samkvæmt ákæruliðum I og II voru framin áður en framangreindur dómur frá 29. september 2022 var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940. Með broti sínu samkvæmt ákærulið III hefur ákærði rofið skilorð þess sama dóms frá 29. september 2022. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. laga nr. 19/1940. Á hinn bóginn er litið til þess að ákærði hefur játað að hafa haft í sinni vörslu í sölu- og dreifingarskyni talsvert magn af fíkniefnum. Verður það metið honum til refsiþyngingar.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 8 mánaðafangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þá er með vísan til lagaákvæða í ákæru gerð upptæk 36,45 gaf amfetamíni, 1,2 gaf hassi, 394,36 gaf maríhúana, 2.321 gaf kannabislaufum, 23,6 gaf MDMA kristöllum, 2,62 gaf MDMA og reiðufé að fjárhæð kr. 30.000.

Ákærði greiði málsvarnarþóknun skipaðs verjanda síns, M-kk-ef J-kk-ef lögmanns, 150.660 krónur að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð :

Ákærði, S-kk-nf V-kk-nf S-kk-nf, sæti fangelsi í 8 mánuðien fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 36,45 gaf amfetamíni, 1,2 gaf hassi, 394,36 gaf maríhúana, 2.321 gaf kannabislaufum, 23,6 gaf MDMA kristöllum, 2,62 gaf MDMA og reiðufé að fjárhæð kr. 30.000.

Ákærði greiði málsvarnarþóknun skipaðs verjanda síns, M-kk-ef J-kk-ef lögmanns, 150.660 krónur að meðtöldum virðisaukaskatti.

K-kvk-nf R-kvk-nf G-kvk-nf